কলকাতা মেট্রো লাইন ১
কলকাতা মেট্রো লাইন ১ হল কলকাতা মেট্রো রেল এর একটি লাইন।এটি ১৯৮৪ সালে চালু হয়।এটি ভারত তথা ভারতীয় উপমহাদেশর প্রথম ও এশিয়ার পঞ্চম ভূগর্ভস্থ মেট্রো পথ।এই মেট্রো লাইনটির দৈর্ঘ্য ২৭.৩৯ কিলোমিটার।প্রতিদিন এই পথে গড়ে ৭,০০,০০০ জন (৭ লক্ষ) চলাচল করেন। ২০১৮ সালের দূর্গা পুজর অষ্টমিতে ৯ লক্ষ যাত্রী বহন করেছিল যা এই মেট্রো পথের সর্বকালীন রেকর্ড।
এই মেট্রো পথের উত্তরের অংশের এখনও সম্প্রসারন চলছে।নোয়াপাড়ার পর বরানগর ও দক্ষিনেশ্বর এই মেট্রো পথে যুক্ত করার কাজ চলছে।এই নির্মীয়মাণ অংশের দৈর্ঘ্য ৪.৫ কিলোমিটার।
কলকাতা চক্ররেল
কলকাতা চক্ররেল হল কলকাতা শহর ও তার উপকণ্ঠের বিভিন্ন অংশকে যোগ করা একটি রেলপথ ব্যবস্থা। উত্তরে দমদম জাংশন স্টেশন থেকে থেকে শুরু করে পাতিপুকুর, চিৎপুর (কলকাতা স্টেশন), টালা, বাগবাজার, শোভাবাজার-আহিরীটোলা, বড়বাজার, বিবিডি বাগ, ইডেন গার্ডেনস, প্রিন্সেপঘাট, খিদিরপুর, রিমাউন্ট রোড, মাঝেরহাট, বালিগঞ্জ, পার্ক সার্কাস, স্যার গুরুদাস ব্যানার্জ্জী হল্ট পার হয়ে সবশেষে পুনরায় দমদম জাংশন পর্যন্ত চক্ররেল পথ আছে ।